CELEX: 32017D0321
Language: lv
Date: 2017-02-21 00:00:00
Title: Politikas un drošības komitejas Lēmums (KĀDP) 2017/321 (2017. gada 21. februāris), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2016/940 (ATALANTA/1/2017)

24.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 47/11
            
         POLITIKAS UN DROŠĪBAS KOMITEJAS LĒMUMS (KĀDP) 2017/321
   (2017. gada 21. februāris),
   ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2016/940 (ATALANTA/1/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) un jo īpaši tās 6. pantu,
   tā kā:
   
               (1)
            
            
               Ievērojot Vienotās rīcības 2008/851/KĀDP 6. panta 1. punktu, Padome pilnvaroja Politikas un drošības komiteju (PDK) pieņemt attiecīgus lēmumus par ES spēku komandiera iecelšanu Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (“ES spēku komandieris”).
            
         
               (2)
            
            
               PDK 2016. gada 9. jūnijā pieņēma Lēmumu (KĀDP) 2016/940 (2), ar ko flotes admirāli René LUYCKX iecēla par ES spēku komandieri.
            
         
               (3)
            
            
               ES operācijas komandieris ir ieteicis par jauno ES spēku komandieri iecelt kontradmirāli Rafael FERNÁNDEZ-PINTADO MUÑOZ-ROJAS, kurš no 2017. gada 24. februāra nomainītu flotiles admirāli René LUYCKX.
            
         
               (4)
            
            
               ES Militārā komiteja 2017. gada 19. janvārī atbalstīja šo ieteikumu.
            
         
               (5)
            
            
               Tādēļ Lēmums (KĀDP) 2016/940 būtu jāatceļ.
            
         
               (6)
            
            
               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
            
         IR PIEŅĒMUSI ŠO LĒMUMU.
   1. pants
   Ar šo kontradmirālis Rafael FERNÁNDEZ-PINTADO MUÑOZ-ROJAS no 2017. gada 24. februāra tiek iecelts par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta).
   2. pants
   Lēmumu (KĀDP) 2016/940 atceļ.
   3. pants
   Šis lēmums stājas spēkā 2017. gada 24. februārī.
   
      Briselē, 2017. gada 21. februārī
      
         
            Politikas un drošības komitejas vārdā –
         
         
            priekšsēdētājs
         
         W. STEVENS
      
   
   
      (1)  OV L 301, 12.11.2008., 33. lpp.
   
   
      (2)  Politikas un drošības komitejas Lēmums (KĀDP) 2016/940 (2016. gada 9. jūnijs), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un atceļ Lēmumu (KĀDP) 2016/395 (ATALANTA/3/2016) (OV L 155, 14.6.2016., 27. lpp.).